ประเดือนมาวันที่1-6 ค่ะ รอบแรก รอบที่2มาอีกค่ะ วันที่14-19 ค่ะ เดือนเมษายนค่ะ
สวัสดีค่ะประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกจากที่กล่าวมา เลือดที่ออกมาน่าจะเร็วเกินกว่าจะเป็นรอบเดือน จึงน่าจะเป็นเลือดออกผิดปกติทางช่องคลอดมากกว่า สาเหตุที่เป็นไปได้เช่นผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบไม่แน่ใจว่าคลอดบุตรมานานหรือยัง หากในช่วง 1 เดือนแรก อาจเป็นน้ำคาวปลาหรือความผิดปกติที่สัมพันธ์กับภาวะหลังคลอดเช่นการมีการติดเชื้อในมดลูก หรือมีรกค้าง แต่ถ้าเกินกว่านั้นมาแล้ว ก็อาจจะเป็นเลือดประจำเดือนที่เริ่มกลับมา แต่กลับมีการเลือดออกผิดปกติจากสาเหตุอื่นๆร่วมด้วย ถ้าเลือดยังออกผิดปกติต่อเนื่อง ควรไปพบแพทย์เพื่อตรวจเพิ่มเติม ไม่ซื้อยาปรับฮอร์โมนใดๆมาใช้เอง